
QUÆNAM  IN  CURANDA  FISTULA  LACRYMALI 
PRÆST ANTIOR  METHODUS? 


§ I. 

Ut  solvetur  quæstio,  vias  lacrymales  earumque  in  statu  sano 
actionem  recte  exponere , veram  morborum  quibus  afficiuntur 
indolem  attente  inquirere,  varias  demum  therapeuticas  rationes, 
quibus  contra  maxime  communes  horum  morborum  effectus 
utuntur,  perspicere  atque  inter  se  conferre,  necesse  videtur,  sic 
igitur  ad  propositam  quæstionem  recte  solvendam,  agendum 
censemus. 


CAPUT  I. 


AN  ATOMI  A. 

§ II. 

Gomprehendunt  viæ  lacrymales,  i“  glandulam  lacrymalem 
ejusque  excretorios  ductus  ; 2°  puncta,  ductus,  saccum  et  cana- 
lem  lacrymalia^  3°  inter  duplicem  hanc  partium  seriem,  con- 
junctivam. 

§ III. 

Glandulam  lacrymalem  vocant,  conglomeratam  glandulam, 
in  anteriore,  plani  orbitæ  superioris,  cavo  recessu  positam;  forma 
et  mole  parvulum  amygdalum  referentem,  et  in  duos  præcipuos 
lobos,  lobulos,  granulosque  inter  se  densâ  telâ  cellulari  con- 
junctos  divisam,  ut  glandularium  salivarium  similis  sit. 

Vasorum  nervorumque  ramusculi  eam  a parte  posteriore  ejus 
ambitûs  adeunt,  dum  pars  anterior  quinque  vel  octo  excretoriis 
ductibus,  ad  superiorem  externamque  plicæ  circularis  partem 
attinet,  quâ  conjunctiva  a palpebrâ  ad  globum  oculi  delabitur. 

§ IV. 

Giim  saccus,  et  canalis  membraneus , in  sulco  et  ductu  nasali 
osseo  jaceant,  horum  præmittenda  descri ptio. 

Sulcus  lacrymalis  in  parte  anteriore  parietis  interiii  orbitæ 
est,  cujus  mediam  tantum  inferiorem  altitudinis  partem  tenet. 
Angustus  sursum  parumque  cavus,  in  canalem  deorsum  abit,  ut 


exterius  et  retrorsum  paululiim  declinet.  Marge  ejus  anterior 
rotunda,  quæ  orbitæ  basis  pars  est,  ad  nasalem  ossis  maxillaris 
processum,  posterior  vero  tenuis  ad  os  lacrymale  pertinet;  ad 
imum  sulci,  ossa  quibus  constat  cohveniunt. 

Ductus  nasalis  externe  nasalis  fossæ  pariete  continetur,  cujus 
mediam  altitudinis  partem  occupât , ubi  fere  pars  tertia  anterior 
et  media  hujus  parietis  conjungun  tur.  Sursum  in  sulco  lacry- 
mali,  deorsum  in  parte  superiore  meatûs  nasalis  fossæ  inferio- 
ris,  aperitur,  ut  eum,  ibi  intus  paululum  eminens  pars  maxillaris 
processûs  infima , anterius  celet  et  protegat,  et  inter  se  orbita  et 
fossa  nasalis  commercium  habeant. 

Très  circiter  lineas  altus,  in  media  parte,  paululum  a latere 
compressa,  unam  et  dimidiam  secundum  antero-posteriorem  dia- 
metrum,  unam  tantummodo  secundum  transversum  extensus 
videtur,  ostiis,  et  inferiore  præsertim  quod  retrorsum  in  infun- 
dibulum  abit,  aliquanto  latescentibus. 

Ea  est  in  universum,  canalis  hujus  directio,  ut  paululum  in- 
curvetur,  et  extrorsum  convexus,  introrsum  vero  cavus  appareat; 
prætereà,  ubi  in  fossa  nasali  aperitur,  retrorsum,  ut  supra  dic- 
tum  est,  latescit  et  déclinât.  Externam , anteriorem , posteriorem- 
que  canalis  partem  os  maxillare,  internam  ossis  lacrymalis  eo 
descendons  sulcus , una  et  ossis  turbinati  ascendens  appendix 
efficiunt. 

Lacrymalis  sulcus  cellulas  ethmoïdales  anteriores  introrsum 
juxta  positas  habet.  Ductus , antrorsum  ossis  maxillaris  nasali 
processui  respondens,  retrorsum  extrorsumque  maxillari  antro 
proximus  adjacet.  Paries  ejus  internus,  tenuis,  ad  banc  meatus  na- 
salis medii  partem  pertinet,  quæ  anteriori  turbinati  ossis  ethmoï- 
dalis  finisubjecta,  in  universum  paulo  anterior,  aliquoties  tamen 
ab  eo  plus  minusve  perfecte  tegitur. 

Hujus  canalis  directioiiem , plani  anterioris,  et  lineæ  quæ 
corpus  ad  perpendiculum  secat,  liabitâ  ratione,  maximi  mo- 
menti  esse  manifestum  est.  Sulci  lacrymalis  finis,  aut  ductûs  na- 
salis  initii  situs,  ab  interjecto  orbitarum  spatio,  seu  a nasi  ra- 
dicis  latitudiiie  pendet,  dum  inferius  ostium,  externo  nasalis 
fossæ  parieti  quasi  affixum,  situm  constantiorem  babet.  Ductûs 
axis,  quantum  in  curvo  canali  statui  potest,  deorsum  oblique  et 
introrsum  dirigituiqin  nonnullis,  ad  perpendiculum,  in  aliis  de- 
mum  quibus  arctissiraus  sursum  nasus  est,  deorsum  oblique  et 
extrorsum  tendit.  Quod  si  axim  ejus  ad  planum  faciei  anterius 
referre  velis,  hune  in  aliis  ita  deorsum  retrorsumque  oblique 
descendentem  invenies,  ut  arcui  superciliari  mediocriter  emi- 
nenti,  proxime  obducatur;  in  aliis  vero,  seu  minus  oblique  des- 
cendat  canalis,  seu  multum  emineat  superciliaris  arcus,  hune 
ductûs  axis  productus,  transcurreret  ; in  aliis  denique,  quibus 
frons  quasi  retrofugit,  axis  ille  multùm  a superciliari  areu  autror- 
sum  secedit. 

§ V. 

Plurimas  sulcus  ductusque  nasalis  varietates  ostendunt,  qua- 
rum nonnullæ  a lacrymali  osse,  cujus  sæpissime  variât  dispo- 
sitio,  pendent;  illo  enim,  ut  quoties  observatum  fuit,  déficiente, 
a papyraceâ  ethmoïdes  parte,  aut  a maxillari  processu  solo  sulcus 
lacrymalis  efficitur  ; idem  fere  accidit  cùm  os  lacrymale  parvis- 
simum  est,  quod  sæpius  occurrit,  aut  nullo  exsculpitur  sulco. 
Modo  cristâ  oblique  dividitur  ut  solam  sulci  altissimam  partem 
efficiat,  modo  contra,  maxima  sulci  pars,  aut  etiam  sulcus  om- 
nis,  ab  osse  lacrymali  solo  formatur;  modo  tandem  ad  dextrum 
solus  maxillaris  processus,  adsinistrum,  os  lacrymale  solum  et 


( 5 ) 

vice  versâ,  sulcum  efficiunt.  Canalem  præterea  nasalem,  abosse 
maxillari  solo,  aut  etiam  a peculiari  ossiculo,  formatum  obser- 
vavêre. 

§ VI.  ‘ 

Puncta  lacrymalia;  hoc  nomine  veniunt,  ostiola  in  libéra 
utriusquepalpebræmargine  liiantia,  angulo  oculi  interno  vicina, 
in  media  parte  conicæ  albidæque  papillæ,  lacrymalem  dictæ,  col- 
locata,  ubi  recta  liujus  marginis  pars  curvatæ  parti  conjungitur. 
Ea  est  horuni  foraminum  dispositio  ut  ea  specillum,  sextam  lineæ 
partem  referens,  facile  subeat.  Punctum  lacrymale  inferius,  sur- 
sum,  superius  deorsum,  apertis  palpebris  spectat,  iisdem  verb 
clausis,  utrumque  inter  giobum  oculi  carunculamque  lacrymalem 
retrorsum  dirigitur,  parvuloquespatio,  lacum  lacrymalem  dicto, 
respondent.  Ut  ostiola  hæc  quorum  albidus  est  ambitus,  aperta 
maneant,  facit  telæ  cellulosæ  fibrosæ  annitlus,  ita  densus  ut  eum 
cartilaginosam  naturam  liabere  nonnulli  crediderint. 

§ VII. 

A punctis  lacrymalibus  ductus  proprii  quos  lacrymales  vocant 
incipiunt  et  a palpebræ  libéra  margine,  ad  rectum  angulum 
unius  circiter  lineæ  spatio  latescentes,  secedunt.  Ibi  formate  par- 
vulosinu,  mutatâque  directione,  ad  se  invicem  accedunt,  palpe- 
brâ  inclusi,  canthumque  oculi  internum,  comprehensâ  quasi 
carunculâ  adeuntes,  sacco  lacrymal!  distinctis,  aut  aliquoties  unà 
conjunctis  ostiolis,  in  tus  plicâ  peculiari  protectis,  sese  immittunt. 

§ VUI, 

Lacrymalis  saccus  qui  nihil  aliud  est  nisi  ductus  nasalis  initium, 
in  lacrymali  sulco  jacet,  quem  mediâ  tantum  ambitûs  interna 
parte  tegit,  dum  partem  externam,  quæ  extra  sulcum  proeminet, 
nasales  orbitariæque  orbicularis  palpebrarum  musculi  adhæsiones 
ampleetuntur.  Hujus  sacci  rotundi  et  obtusi  finis  superior  desinit 
ubi  incipit  sulcus,  id  est  ad  mediam  lateris  interni  orbitæ  altitudi- 
nem , ut  sæpius  ligamentum  palpébrale  internum  paululum  ex- 
superet.  Pars  inferior  nullâ  mutatione  cum  nasali  due  tu  conti- 
nuatur. 

SIX. 

Ductus  nasalis  qui  canali  osseo  ejusdem  nominis  continetur  us- 
que  ad  partem  inferiorem  fit  semper  angustior,  et  in  universum 
magis  vel  minus,  ultra  canalem  osseum  productus,  ad  partem 
inferiorem  ostio,  obliqué  intus  directo  et  nonnunquam  valvulari 
plicâ  coangustato,  desinit, 

§X. 

Ostium  ejus,  calami  scriptorii  acumen  referens,  introrsum 
spectans,  sæpissirne  variât.  Modo  rimæ  oblongæ  simile  apparet, 
liaud  producto  ultra  canalem  osseum  pariete  interno,  productis 
autem  antico  et  posteriore.  Modo  producto  interno  pariete,  tribus 
vel  quatuor  lineis  subter  canalis  ossei  ostium  membrana  descen- 
dit : tune  paries  internus  externe  applicatus  omnino  nonnunquam 

ostium  tegitj  et  in  universum,  quoties  membraneus  ductus  ultrà 
canalem  osseum  extenditur,  quod  sæpius  accidit,  difficillime 
cathetere  explorari  potest.  Aliquoties-rotundo  desinit  foramine, 
qûod  plica  valvularis  plus  minusve  claudit. 

§XI. 

Hic  canalis,  quantum  jacet,  membranâ  formatus  mucosâ,  plicis 
numerosisque  folliculis  instructâ,  villosâ,  admodùm  rubrâ,  om- 
nino  nasalis  membranæ , quam  continuât  spcciem  exhibet , dum 
membrana  quæ  ductus  lacrymales  vestit,  alba,  levis  et  membranæ 
similis  est  conjunctivæ,  cujus  cum  pituitariâ  commercium  facit. 
Membranæ  mucosæ,  telæ  cellulosæ  filamentosæ  idem  stratum 
subjacet,  quod  omnibus  mucosis  membranis  annexum  reperitur. 
Hoc  nonnulli  nervosam  membranam  dixerunt;  telam  cellularem 
sub  mucosam  alii.  Dènique  canalis  illius  membranei  externa  pars 
membranâ  fîbrosâ  efficitur,  quæ  simul  in  ductu  et  sulco  periostei 
officio  fungitur , et  ad  partem  sacci  extra  sulcum , duplici  illius 
margini  inseritur,  manifestâ  cum  periosteo  continuatione. 

§XII. 

Solidam  palpebrarum  partem,  tarsi  cartilagines  efficiunt  et 
membrana  palpebræ  ligamentosa.  Tarsi  membraneæ  sunt  car- 
tilagines ellipticâ  forma  ; superior  inferiore  latior  est,  earum  orbi- 
taria  margo,  tennis,  fibrosæ  palpebrali  membranæ  adhæret,  ad- 
versa  autem  crassa,  paululum  oblique  ex  parte  posteriori  exscisa, 
gradatim  a fine  temporali  ad  nasalem  fit  crassior.  Posteriori  parte 
annotandi  sunt,  perpendiculares  sulculi,  in  quibus  Meibomianæ 
glandulæ  moniliformi  ordine  collocantur.  Palpébrale  ligamentum. 


admodum  tenue,  basim  orbitæ  cui  circumducitur  occupât  et  inde 
usque  ad  duarum  cartilaginum  adliærentem  marginem  extendi- 
tur.  Parte  ejus  externâ  firmiore,  vicina  tarsorum  finis  externæ 
orbitæ  parti  affigitur;  dum  finis  earum  interna,  ligamento  multo 
magis  distincte,  quod  directum  orbicularis  musculi  tendinem 
vocant,  nasali  ossis  maxillaris  processui,  ante  lacrymalem  sul- 
cum  adhæret, 

§ XIII. 

Musculus  orbicularis  palpebrarum,  orbitæ  basim  vicinamque 
partem  obtegit,  ligamento  palpebrali  et  tarsis  applicatus.  Liga- 
mentum  palpébrale  internum  vel  tendo  directus , ante  se  fasci- 
culum  superficialem  et  excentricum  musculi  habet,  illius  duabus 
marginibus  inseruntur  fibræ  musculares  aliæ,  subter,  supra, 
post  illud,  margini  sulci  lacrymalis  anticæ  et  externæ,  atque  ante- 
riori  sacci  ipsius  parti  adhærent.  Aliæ  demum,  quibus  peculiaris 
distinctissimusque  formatur  fasciculus,  in  marginem  posterio- 
rem  sulci  lacrymalis , et  partem  externam  et  posticam  sacci  inse- 
runtur; quiquidem  posteà  in  duas  partes  dividitur,  quæ  usque 
ad  tarsos  facile  distinguuntur,  ibique  eos  diu  in  parte  harum 
cartilaginum  anticâ,  prope  liberam  marginem,  sequi  facile  est. 
Postremus  ille  fasciculus,  a Duverney  observatus,  et  a plerisque 
aliis  omissus,  novissime  ab  Hermer  et  Trasmondi  rursus  descrip- 
tus  est.  Prætereà  palpebra  superior  musculo  instructa  est  pro- 
prio,  quo  elevatur,  et  qui  superiori  ejus  cartilaginis  margini 
pone  ligamentum  palpébrale  annectitur. 

§ XIV. 

Libéra  palpebrarum  marge,  libéra  tarsorum  margine  formata, 
tenuior  ad  temporalem  finem , ad  oppositam  finem  crassior  fit. 

Plerique  Anatomici  a Ferrein  his  marginibus  rotundis,  cùm  inter 
se  conjungantur,  et  globo  oculi  applicentur,  triangularem  effici 
canalera  qui  ab  externe  ad  internum  oculi  angulum  latitudine 
crescit.  Rosenmuller  et  Magendie  lias  margines , occlusis  palpe- 
bris,  sibi  invicem  nullo  interposito  spatio,  perfectissime  respon- 
dere,  contendunt;  attamen,  bas  margines,  cùm  inter  se  coeant 
triangulare  lacrymarum  continere  filamentum , affirmare  liceat. 

Palpebrarum  cutis  ubique  tenuissima,  multo  magis  etiam  ad 
marginem  liberam  minuitur,  ubi  exterius  pilis,  nomine  ciliis, 
instructa , et  interius  glandularum  Meibomianarum  ostia  præ- 
bens,  cum  membranâ  conjunctivâ  continuatur. 

§ XV. 

Conjunctivâ  non  tantum  utramque  palpebram  vestit,  sed  a pal- 
pebris  in  globum  oculi  se  replicat  et  in  externa  et  superiori  sulci 
quem  efficit  parte,  canalium  excretoriorum  lacrymalis  glandulæ 
ostiis  perforatus.  In  angulo  oculi  interno  carunculæ  lacrymali 
obducitur  ibique  plicam  semilunarem  præbet,  quæ  tertiæ  palpe- 
bræ  rudimentum  est.  Tenuior  etiam  fît  quo  propior  corneam 
adit  ut  dubitatum  fuerit  an  ibi  existât. 

§ XVI. 

Garuncula  lacrymalis  parvula  en  glandularum  mucosarum 
congeries,  conicâ  forma,  rubro  colore,  imam  anguli  interni  par- 
tem  tenens,  basi  ad  saccum,  apice  extrorsum,  antrorsumque 
spectans  superficie,  pilis  visu  difficillimis  instructa. 

§.  XVII. 

Sic  saccus  lacrymalis  parte  arabitûs  externâ,  retrorsum  orbi- 
tariæ  musculi  orbicularis  adhæsioni,  antrorsum  nasalibus  ejus- 
dem  musculi  adhæsionibus  respondet,  necnon  ligamento  pal- 
pebrali  interno  quod  plus  minusve  ex  superat  pro  ut  saccus  et 
sulcus  ipse  altiores  exsurgunt, 

Præterea  ante  nasalem  museuli  orbicularis  finem  et  sub  cute 
nervi,  arteriæ  et  venæ  reperiuntur  in  anteriore  externâque  sacci 
parte  pergentes,  quorum  quidem  nervorum,  alii  palpébrales  in- 
ter nervos  superiores  inferioresque  commercium  jungunt,  alii 
inferiores  nervos  filamentis  terminant.  Arteriæ,  a palpebralibus, 
ophthalmicæ  propagine,  oriuntur;  nonnullæ  ex  nasali,  cujus 
præcipuus  ramus,  parvulus  scilicet,  directionem  ligamenti  pal- 
jjebralis,  adhæsioni  proximus,  intersecat.  Venarum  denique  ra- 
musculi  venas  palpébrales  superiores  inferioresque  jungunt; 
præcipuo  venæ  nasalis  ramo  eumdem  ac  arteria  quam  obtegit, 
locum  occupante. 

§ XVIII. 

♦ 

Vias  lacrymales  a conjunctivâ  quæ,  apertis  palpebris,  paten- 
tem,  conjunctis  vero  occlusum  saccum  efficit,  ante  oculum  in- 
terrumpi  adnotandum  est;  easque  ita  in  naso  aperiri,  utpunctis 
ductibusque  lacrymalibus  pars  viarum  superior  cum  conjunc- 
tivâ, sacco  autem  et  ductu  nasali  pars  inferior  cum  pituitariâ 
membranâ  sese  continuet,  in  prima  parte  ocularis  membra- 
næ , in  secundâ  vero  nasalis  fabricam  præbens , in  universum  ta- 
men  aliarum  mucosarum  membranarum  similis.  Ex  eo  sequitur 

ut  inter  vias  lacrymales  aliasque  membraiias  et  præterea  eu  teiii , 
sympathicum  quoddam  commercium  existât. 

§.  XIX. 

Sunt  lacrymæaquosus  liquor,  perlucidus,  inodorus,  paululimi 
salsus,  ex  aquâ,  animali  muco,  sodæmuriate,  sodæ  et  calcis  phos- 
phate compositus.  Qui  quidem  liquor  glandulâ  lacrymali  secer- 
iiitur.  Nulla  est  certe  inter  secretiones  in  quam  affectus  aniini 
vehementius  agant  5 unde  fit  ut  significatione  quâdam  exterâ,  fle- 
tibus  scilicet  motus  animi  interiores  palam  proditi  atque  expressi 
appareant.  Liquor  ille  ductibus  glandulæ  excretoriis  ad  liberam 
usque  membranæ  conjunctivæ  superficiem  dejectus,  cum  serosâ 
hujus  membranæ  mucositate,  et  glandularum  meibomianarum 
atque  carunculæ  humore  miscetur,  partemque  oculi  exteriorem 
humectât.  Palpebris  per  somnum  aut  alio  quovis  modo  coeuntibus, 
cavitatem  hac  membranâ  vestitam  trajicit,  sese  punctis  insinuât 
lacrymalibus  et  totus  in  foveas  nasales  defertur . Cùm  autem  corpu  s 
vigilat,  lacrymæ  in  sulcum  conjunctivæ  circularem  stillantes  su- 
perficiem oculi  non  humectarent  nisi  crebrâ  nictatione  indesinen- 
teroculo  superfunderentur,  quem  rore  continuo  lavent.  Tune  ma- 
jor vel  minor  illiuspars  pro  aeris  temperaturâ  in  vaporem  abit, 
cætera  pars  punctis  sese  insinuât  lacrymalibus  cùm  inter  se  nic- 
tantes  coeant  palpebræ  et  lacrymalia  puncta  retrorsum  in  lacry- 
mali lacu,  spectent,  ubi  quo  palpebris  coeuntibus  colligi  et  com- 
primi  lacrymæ  possunt.  Tune  quoque  lacrymalis  saccus  inter 
adhæsiones  nasales  comprehensus , leviter  ad  sulcum  nasalem 
comprimitur. 

§ XX. 

In  ductum  quoque  nasalem  assurgere  potest  aer  ex  nasalibiis 
fossis.  In  vehemente  scilicet  anticis  naribus  obstrusis,  expiratione 
aut  cnm  nasum  magna  vi  mungimus,  tune  in  nasalem  ductum 
et  saccum  lacrymalem,  ascendit  aer  illisque  distensis  nonnun- 
quam  per  lacrymalia  puncta  sibi  viam  aperit. 

Cùm  mechanica  chimica  aut  morbida  conjunctivam , aut  nasa- 
lem membranam  sollicitât  irritatio,  augetursecretiolacrymarum, 
ita  ut  sæpius  non  satis  lacrymarum  aere  et  lacrymalium  puncto- 
rum  officio,  nictantibus  crebro  motu  palpebris,  exliauriatur, 
tune  pars  nimia  lacrymarum  exundans , marginem  palpebrarum 
exsuperat  et  genis  superfunditur. 

In  sternutatione,  ettussi,  affluente  ad  caput sanguine,  augetur 
secretio  lacrymarum  quæ  gênas  tune  irrorant , forsanque  non 
tam  crescente  secretione  quam  impediente  nasalem  ductum  ob- 
staculo,  fluunt  lacrymæ,  eamque  illacrymationem , stillicidium 
potius  lacrymarum  quam  veram  epiphoram  dixerim.  ( Schmidt). 

CAPUT  IL 

PATHOLOGI  A. 

§ XXL 

Plurimi  morbi,  lacrymalium  organorum  officia  perturbare, 
morari,  aut  omnino  impedire  possunt,  quorum  plures  attamen 
maxime  inter  se  differentes,  nomine  lacrymalium  fistularum 
comprehendi  soient.  Ea  confusio  plurimum  in  praxi  nocere 
potest,  quod  sæpe  eamdem  in  maxime  diversis  affectibus  sanandi 
rationem  secum  trahat.  Hi  igitur  varii  affectus  exponendi  sunt 
eosque  communi  nomine,  morbos  scilicet  viarum  lacrymalium^ 
appellabimus  dato  tamen,  ut  recte  àecet  ^fistulœ  lacrymalis  no- 
mine, huic  sacci  lacrymalis  ulceri  per  quod  lacrymæ  et  puru- 
lenta  materies  identidem,  et  præsertim  compresse  sacco,  genâ 
diffluunt. 

§ XXII. 

In  universum,  idiopathica  glandulœ  lacrymalis  injlammatio 
admodum  rara  est,  banc  sæpius  apud  eos  qui  strumis  aut 
arthritide  afficiuntur  reperias  ; tune  lacrymalium  secretio  pri- 
mum  supprimitur,  dolor,  rubor,  tumor,  tensio,  morbidam 
partem  afficiunt,  oculus  plus  minusve  compressus  ex  sede  sua 
paululum  repellitur.  Ex  infilammatione  nonnunquam  oritur 
suppuratio  quæ  hujus  morbidæ  secretionis  assueta  signa  præ- 
bet.  Tumore  rupto,  formatur  aliquoties  parvum  ulcer  fistu- 
losum , quod  per  majus  minusve  temporis  spatium  persistit. 

^landula  lacrymalis,  et  illæsâ  orbita  , carcinomate  affici 
potest, 

§.  XXIII. 

Encanthidis  nomine  comprehenduntur  differentes  inter  se 
morbi,  quorum  uterque  carunculam  lacrymalem  seniilunarem- 
que  vicinæ  conjunctivæ  plicam  occupât,  etproximaspartesinvadit. 
In  altero  tumor  mollis,  ruber,  parvum  sensilis,  nec  molestus  nisi 
situ  et  volumine  quo  lacrymarum  per  lacrymales  vias  transitus 
impeditur,  nihil  nisi  hypertrophia  carunculæ  lacrymalis  et  ob- 
ductæ  membranæ,  haberi  potest.  In  altero,  tumor  magis  durus 
sensilis,  facillime  sanguinem  emittens,  crescens  et  vicinas  inva- 
dens  partes,  verum  ejusdem  partis  carcinoma  dici  potest. 

§.  XXIV. 

Inflammatio  cutis  et  telœ  cellularis  quibus  lacrymalis  obdu- 
citur  saccus,  sedulo  ab  inflammatione  ipsius  sacci  discernenda, 
ad  quem,  licet  vicinum,  contagia  mali  sæpius  non  grassantur. 
Modo  ery thema , plus  minusve  extenditur,  modo  phlegmon  an- 
gulo  oculi  circumscribitur,  modo  eresypelas  vel  phlegmon  ex 
morbido  generali  affectu  exoriuntur. 

Inde  nonnunquam  intra  cutem  et  saccum  formantur  tumores, 
qui  nunc  ad  saccum,  nunc  ad  cutem,  nunc  etiam  ad  cutem 
simul  et  saccum,  aperiuntur. 

Gùm  inflammatio  plerumque  ad  angulum  palpebrarum  et 
papillas  lacrymales  extendatur , solito  meatu  lacrymæ  decurrere 
nequeunt.  Garunculis  et  glandulis  meibonianis  plurimum  muci 
secernitur  quo  ipse  sæpius,  sive hausto,  sive  intus  secreto  saccus 

impletur.Tunc  nonnunquam  puncta  et  ductus  lacrymalia  ulcere 
primum  corrumpi  et  demum  præcludi  videre  fuit.  Incipiens 
morbus  parum  gravis,  fit  gravior  cum  morbo  saccus  invaditur, 
et  gravissima  punctis  et  ductibus  vitiatis. 

Tune  res  ipsa  postulare  videtur  ut  inflammationi  si  idiopa- 
tliica , est , antiplilogisticis  repugnemus , si  autem  ex  generali 
provenerit  affectu,  antiphlogisticis  varia  remedia  addiderim. 

§.  XXVI. 

Sacci  lacrymalis  inflammatio  ubi  primum  incipit  dignoscenda 
est  crescente  parvulo  tumore,  eircumseripto,  perduro  forma  fa- 
bali,  maxime  rubrum  gradatim  induente  colorem,  et  ad  tactum  do- 
lorem  acutum  afferente.  In  angulo  ipso  oculi  positus  jacet,  ad 
locum  ubi  saccus  lacrymalis  reperitur.  Tune  nullo  modo  la- 
crymæ  a lacrymalibus  hauriri  possunt , contrahuntur  papillæ 
lacrymales,  et  puncta  jam  non  discernere  queas,  unde  fit  ut  lacry- 
mæ  genis  difûuant.  Naris  quæ  subjacet,  admodum  humida  princi- 
pio,  sicca  fit,  cum  membrana  mucosa  afficiatur.  Hactenus  tumor 
sacci  circumseriptus  non  tactu  facilè  percipi  potest,  difficiliùs 
etiam,  visu.  Si  æger  debilis  sit  ac  facilè  irritandus,  haud raro  fit,  ut 
prima  desinente  période,  signis  præcitatis  superadveniant,  febris, 
et  capitis  dolor.  Tune  quoque  arigulus  externus  oculi,  lacrymalis 
caruncula,  conjunctivæ  semilunaris  plica,  palpebrarum  margi- 
nes  et  puncta  lacrymalia  colore  admodum  rubro  inflammantur. 

Secunda  imminente  periodo,  rapide  et  in  maximum  augetur 
tumor,  fluctuatio  gradatim  et  manifeste  crescit.  Facilè  intelligas 
sic  morbum  ingravescere , quod , inflammatâ  mucosâ  mem- 
branâ , secretio  quædam  morbida  abundet,  sese  agglomeret  in 
sacco  et  partem  ab  osse  non  protectam  distendat.  Tune  materiem 

purulentam  membranarium  mucosa  et  caruncula  lacrymalis 
sæpius  secernunt;  crescit  tamen  interea  tumor,  colore  magis 
rubro,  cute  magis  nilente,  et  fluctuatio  manifestior  apparet. 
Denique  macula  mollis  et  flava  medio  sacci  lacrymalis  tumore 
videtur,  paulo  post  foramen  ibi  aperitur  quod  per  saccum  lacry- 
malem,  orbicularem  musculum  et  cutem  transit.  Per  illiid  fora- 
men plerumque  minimum  et  posthac  aliquoties  callositatibus 
circumdatum,  purulenta  materies  cum  sanguine  mixtaerumpit. 

Qui  quidem  affectus  recte  Jîstula  lacrymalis  nominari  debet. 

SaccuS  non  semper  aperitur, parte  externa  et  anteriori.Volgels 
casum  retulit  quo  tumor  sese  parte  externa  et  posteriore  aperuit, 
tune  materia  sub  conjunctiva  seseinsinuavit,  et  multo  graviorem 
effecit  morbum,  Verisimile  est  ossium  sulci  lacrymalis  necrosim 
quæ  descripta  fuit  veluti  complicatio  et  gravissiraus  fistulæ  la- 
crymalis gradus,  ob  nihil  aliud  evenisse,  quam  quod  saccus  lacry- 
malis parte  externa  prope  ossa  se  aperuerit.  Tune  enim  inflam- 
matione  et  ulcéré  periostæi  ossa  corrumpuntur  sicut  in  aliâ 
quâvis  corporis  parte  nonnunquam  accidere  solet. 

Foramen  est  plerumque  tamen  angustius  quam  ut  purulenta 
materies  quæ  sacco  continetur  omnis  effluere  possit,  Itaque  pars 
crassior  in  eo  sæpius  remanet.  Quamvis  unum  esse  tantum  sacco 
foramen  soleal,  non  raro  fit  tamen  ut  cutis,  plus  minusve  distans 
a sacco,  plurima  fistulosa  foramina  præbeat. 

Post  aliquod  tempus,  fistulosum  sacci  foramen  viam  dat  lacry- 
mis,  ex  quo  intelligendum  est  puncta  et  ductus  lacrymalia  offi- 
ciis  suis  rursus  fungi.  Suppuratione  finitâ,  secernitur  adhuc 
sacco  mucus  albidus,  crassus,  opacus,  et  partim  tantum  puru- 
lentæ  materiei  similis.  Quæ  secretio  cùm  crassa  sit  et  naribus 
descendere  non  queat,  impediente  mucosæ  membranæ  tumore,  in 
sacco  adhuc  sese  agglomérat,  et  per  foramen  fistulosum  erumpit. 

Spatio  tamen  temporis  interjecto,  secretio  hujus  muci  ad  na- 
turalem  statum  redit,  fit  pellucidus  et  albumini  similis.  Fit  minus 
etiam  crassus  et  omnino  cum  lacrymis  miscetur,  si  puncta  et 
ductus  lacry mafia  non  pessumdata  fuerunt;  tune  sive  solâ  adju- 
vante naturâ,  sive  arte,  sacci  lacrymalis  fistulosum  foramen  coa- 
lescit.  In  universum  si  canalis  trajeçtus  non  liber  patet,  foramen 
adlîuc  lacrymas  et  mucum  emittit,  et  si  eodem  casu  foramen  coa- 
lescit,  accumulatur  in  sacco  liquor,  et  æger  sæpius  in  uno  die 
saccum  comprimere  cogitur,  ut  per  puncta  lacrymalia  materies 
quæ  in  eo  continetur  refluât. 

Hujus  affectionis  Diagnosis  sat  facilis  est^  prima  in  periodo, 
lacrymatio,  tumor,  rubor,  dolor  in  angulo  oculi,  certa  sunt  signa. 

Secundâ  periodo,  facilior  adliuc  : sacci  perforatio,  fluxus  matê- 
riei  purulentæ,  muci  vel  lacrymarum  per  fistulosum  foramen, 
naturam  morbi  manifeste  déclarant. 

Prognosis. — Cùm  sacci  inflammatio  parum  vehemens  non  diu 
durât,  tum  plerumque  innoxia  est.  Sin  contra  vehemens  durât, 
necesse  est  pus  secernatur  et  in  sacco  sese  accumulet,  deinque 
erumpat. 

Quum  inflammatio  aut  vehemens  et  gravis,  aut  male  cura  ta 
fuerit  ; nonnunquam  accidit  ut  canalis  adhæsionibus,  partim  aut 
omnino  præcludatur,  quod  fieri  solet  quando  inflammatio  oritur 
ex  affectu  constitutionali  syphilitico  vel  scrophuloso  ; tune  lacry- 
marum trajeçtus  impeditur  vel  omnino  interrumpitur. 

Denique  puncta  et  ductus  lacrymalia  eodem  modo  corrumpi 
queunt,  tune  lacrymarum  absorptio  in  æternum  cessât,  unde 
stillicidium  formatur  quod  nunquam  curari  potest. 

Addendum  est  prognosim,  incipiente  secundâ  periodo  maxime 
dubium  esse  et  omnino  a statu  ignoto  viarum  lacrymalium  pon- 
déré. Etenim  non  apprime  scire  possumus  an  primâ  periodo 

ductiis  corrupti  fuerint  necne , et  non  sine  periculo  has  partes 
attente  specillo  sollicitaveris. 

§ XXVI. 

Blenorrhea  sacci  lacrymalis.  — Inflanimatio  sacci  non  semper 
eamdem  vim  et  signa  quæ  supra  diximus  offert;  non  raro  fit  ut  præ- 
sertim  apud  strumosos,  sine  dolore,  sine  rubore  cutis,  tumor  in 
majore  oculi  angulo  formetur;  qui,  quum  niliil  aliud  sit  nisi  sac- 
cus  ipse  lacrymalis  distensus,  si  leviter  prematur  materiam  puru- 
lentam  ibi  accumulatam  per  puncta  lacrymalia  expellit.  Diuque 
ita  se  res  liabet  inscio  etiam  ægrotante.  Mucus  plus  minusve  ac- 
cumulatur,  et  qualitate  etiam  multum  variât,  pro  temporibus  et 
aeris  temperatura.  Sæpe  morbus  per  æstatem  omnino  disparet,  et 
primis  redeuntibus  frigoribus,  redit.  Per  banc  chronicam  affec- 
tionem  facile  inflammatur,  et  ulcéré  vitiatur  saccus  lacrymalis, 
fistulaque  nonnunquam  inde  exoritur.  Quod  maxime  frequens 
morbi  genus,  ab  inflammatis  pituitaria  et  conjunctiva  sæpe  exo- 
tum  constitutionalibus  causis  alitur.  Nota  est  de  ea  re  Scarpa 
opinio.  nie  hune  affectum  quem  fluxum  palpebralem  purulen- 
tum  nominat,  primam  illorum  morborum  qui,  communi  fistula- 
rum  lacrymalium  nomine,  comprehenduntur  periodum  esse  cen- 
set.  Huic  opinioni  licet  vera  sit  in  eo  quod  sæpius  membranæ 
mucosæ  oculi^  nasi,  et  ductûs  oculo-nasalis  simul  inflammentur, 
quædam  tamen  nec  immerito  ab  Himly  et  Flajani  objecta  fuere. 
1°  Fistula  lacrymalis  ullâ  sine  morbidâ  palpebrarum  et  glandula- 
rum  Meibomianarum  affectione  visa  fuit.  2°  Non  quoties  puru- 
lenta  finit  palpebris  materia,  saccus  ideo  distenditur,  et  fit  lacry- 
malis fistula.  Denique,  sæpius  fistula  lacrymalis,  nullâ  habitâ  pal- 
pebrarum status  ratione,  operatione  tantum  sanatur.  Quamvis 

materia  in  sacco  reperta,  puri  palpebrarum  similis  sit,  ab  illo 
tamen  tam  aliéna  esse  potest,  ut  sæpe  illis  inveniatur  casibus 
quibus  lacrymales  ductus  præcludentur.  Maxime  rare  hic  affec- 
tus  idiopathicus  est,  sed  potest  esse  symptomaticus,  et  provenire 
ab  affectu  quodam  generali,  unde  sæpius  catliarrales  affectiones 
oriuntur. 

Blenorrlieæ  chronicæ  localis  curatio  non  multum  a curatione 
earumdem  partium  inflammatione  différé  debet.  Plerumque  ta- 
men curatio  universalis  adhibenda  est  qua  sine  nil  remedia  loca- 
lia  efficerent.  Sic  antisiphilitica,  antistrumosa  adhibenda  sunt 
remedia,  quibus  cæteris  remotis,  hæc  affectio  sæpius  disparuit. 
Rationibus  antiphlogisticis,  localia  tamen  addenda  sunt  remedia, 
sive  ilia  sacco  lacrymali  infuderis,  unde  per  puncta  in  canalem 
ducuntur,  sive  illis  palpebrarum  unxeris  margines,  et  sic  adhi- 
benda sunt  médicamenta  opiacea,  mercurialia,  etc. 

§ XXVII. 

Canalis  nasalis  obstructio.  — Obstructio  nasalis  ductûs  multo 
minus  frequens  est  quam  vulgo  putatur  et  cum  inflammatione  et 
auctâ  ex  inflammatione  membranâ,  vel  materie  crassâ  mucosâ 
quæ  tum  secernitur,  illius  præcluduntur  viæ,  naturali  morbi 
processu  sanari  queunt,  remoto  intempestive  et  nocuo  specillo- 
rum  tuborum  aliorumque  instrumentorum  auxilio.  Quæ  facta 
non  in  dubium  revocanda  sunt.  Evenire  potest  tamen  ut  diutui’- 
nâ  inflammatione  membrana  mucosa  crassa  remaneat,  autfrenis 
vel  adhæsionibus  angustetur,  nec  ut  antea  extendi  queat,  quem- 
admodum  in  uretro  evenire  sæpe  videmus.  Denique  accidit  in- 
terdum  ut  eadem  inflammatio  plastica  sive  membranigera  cana- 
lem penitus  obstruât.  Tune  membraneus  ductus  ih  funiculum 
impervium  convertitur. 

In  primo  casu,  ut  ex  supra  dictis  facile  intelligi  potest,  repu- 
gnandum  est  membranæ  mucosæ  morbo  variis  rationibus,  prout 
vehementer  aut  chronice  aut  spécifiée  inflammetur, 

§ XXVIII. 

Sacci  lacrymalis  tumor  non  sensibilis.  Præter  tumorem  qui 
ex  inflammatione  oritur,  de  quo  supra,  duo  généra  morborum 
hoc  communi  et  herniæ  atque  liydropis  sacci  lacrymalis  nomine 
descripta  sunt. 

Prius,  hydrops  seu  mucocele,  sacci  lacrymalis  est  tumor  durus, 
non  sensilis,  nonnunquam  satis  magnus,  prementi  résistons  digi- 
to.  Punctis  et  lacrymalibus  ductibus  corruptis,  et  corrupto  vel 
imminuto  ductu  nasali  et  accumulato  in  sacco  lacrymali  muco 
quem  parietes  secernunt  exoritur. 

Hic  morbus  postulat  ut  saccus  incidatur  et  causticâ  adustione 
obliteretur. 

Hernia,  vel  simplex  sacci  relaxatio , parvulum  format  tumorem 
mollem,  prementi  cedentem  digito,  et  qui  in  eo  statu  per  tempus 
indefinitum  remanere  potest.  Interea  cutis  color  idem. 

Sæpe  inde  graviores  oriuntur  affectus.  Qui  tumor  compri- 
mendus  et  curandus  astringentium  applicatione  {Richter). 

§ XXIX. 

Punctorum  etductuum  lacrymalium  corruptio  quæ  jam  adno- 
tata  fuit,  veluti  precedentium  morborum  effectus  aut  causa,  ex 
causisomnino  punctis  lacrymalibus  propriis,  aut  ex  morbispalpe- 
brarum  a viis  lacrymalibus,  aliems  oriri  potest.  Ex  illâ  lacryma- 
tio  incurabilis  et  nonnunquam  mucocele  venit.  Unde  probatur 

saccum  non  distend!  aut  inflammari  quod  lacrymæ  vel  mucus, 
sanus  aut  corruptus,  transeant. 

S XXX. 

Aliquoties,  sed  raroadmodum,  congénitale  vitium  vel  corruptio 
acquisita  ductûs  ossei  nasalis  adnotata  fuere.  Tune  merito  credi- 
deris  ductum  nasalem  coarctari  quod  membraneus  ductus  cor- 
ruptus fuerit.  Pauci  anni  effluxerunt  ex  quo  hominem  trigenta 
circiter  annis  natum,  in  pluribus  Lutetiæ  nosocomiis  vicissim  vi- 
dere  fuit,  fistulâ  affectum  lacrymal!,  et  cujus  nasalis  ductus  non 
trajici  potuit,  ciim  plures  eum  chirurgi  specillo  chalybeo  acuto 
frustra  tentaverint.  Idem  evenire  potest,  si  ossa  fracta  et  loco 
mota  fuerint,  aut  fiat  exostosis.  Polypæ  qui  in  fossis  nasalibus 
vel  sinu  maxillari  creverunt,  ductum  nasalem  comprimentes  la- 
crymarum  trajectui  quoque  obstare  possunt.  Hic  denique  ductus 
calculosis  concretionibus  impediri  potest.  In  variis  illis  casibus, 
varianda  est  secundum  causam  curatio. 

§ XXXL 

Fistula  lacrymalis  ut  supra  dictum , ulcer  est  ad  saccum  lacry- 
mal em  attinens,  per  quod  erumpunt,  mucus,  pus,  lacrymæ,  vel 
hu mores  illi  varie  inter  se  mixti.  Externum  ejus  ostium,  palpe- 
brarum  interno  angulo  id  est,  parti  sacci  lacrymalis  anteriori  et 
inferiori.  Subjacet  tune  fistula  breviter  et  recte  sacci  parietes, 
musculum  orbicularem  et  cutem  trajicit.  Hoc  ostium  angustissi- 
mum  et  paulum  depressum  pro  vetustate  plus  minusve  in  cir- 
cuitu  callosum  et  aliquoties  in  palpebris  inferioribus  et  etiam  in 
genâ  positum.  Tune  dubitavere  quidam  an  semper  in  saccum  la- 

cryiïialem  penetraret.  Nihilominus  signa  violenta  et  precedens 
inflammatio,  perque  ostium  fistulosum  materiæ  purulentæ  flu- 
xus,  ubi  saccus  comprimitur,  et  per  injectiones  aut  per  specillum 
exploratio,  nullum  de  eâ  re  dubium  relinquere  possnnt.  Fere 
semper  facile  est  lacrymalem  agnoscere  fistulam  : quæ  prius  ac- 
cidere,  ostii  situs,  purulentæ  materiæ  cum  lacrymis  mixtæ  flu- 
xus,  banc  cerdssimis  signis  indicant.  Si  ostium  procul  a sacco  se 
aperuerit,  quæ  supra  diximus,  et  per  stylum  exploratio,  omiie 
dubium  auferent. 

Hujus  morbi  prognosis  variât,  pro  signis  ejus  apparitionem 
precedentibus,  pro  causis,  pro  tempo  re  quo  duraverit,  pro  ægri 
constitutione,  pro  denique  ductûs  sub  parte  affecta  statu. 

Quæquidem  affectio  quam  immerito  ob  id  unum  evenire 
dixerunt  quod  ductus  nasalis  angustior  fieret  aut  corrumperetur 
eâ  istâ  causa  raro  exoritur,  sed  potius  ex  variis  affectibus  de  qui- 
bus  supra  diximus.  Sic  nonnunquam  visa  fuit  pendere  ex  morbo 
primum  aviis  lacrymalibus  alieno,  sed  vicino,  scilicetphlegmone 
in  angulo  externo  palpebrarum  posito,  qui  sese  gradatim  ad  sac- 
cum  et  cutem  aperuerit  : sic  sæpe  ex  inflammatione  vehementi 
sacci  exoritur,  nec  ideo  ductus  corrumpitur  aut  coarctatur,  sal- 
tem  in  principio;  sic  ea  blenorrhea  sacci  post  vehementem  in- 
flammationem , plus  minusve  repetitam , fistula  sæpe  formatur , 
nec  ideo  ductus  corrumpitur  aut  coarctatur. 

Hune  morbum  ex  inflammatione  siphiliticâ  aut  aliis  generali- 
bus  pituitæ  et  conjunctivæ  inflammationibus  ductum  orbito  na- 
salem  invadentibus  nasci,  crescentibus  causis  crescere,  et  cessan- 
tibus  cessare  videre  fuit. 

Nonnunquam  lacrymales  fistulæ  quæ  sanari  videbantur  sæ- 
pius  redierunt,  ita  ut  cum  eas  non  éxplicare  possent  canalem  spas- 
modice  contrahi  crediderint.  Addendum  est , in  multis  fistula- 

rum  primitivarum  aut  recidivarum  casibus  specillum  vel  aliud 
exterum  corpus  eu  jus  diametrum  linêam  excedit,  facillime  intro-  ' 
duci  posse. 

Curationem  morbi  cujus  causa  non  mecanica  est  non  certe 
mecanicâ  ratione,  vel  saltem  raro  effici  posse  intelligas,  et  tune 
etiam  aliis  reme^iis  adhibitis  accedere  tantum  debet. 

CAPUT  III. 

THERAPEIA. 

. § XXXII. 

Fistulam  lacrymalem  a viarum  lacrymalium  inflaramatione 
semper  exoriri,  et  hanc  tum  idiopathicam , tum  symptomaticam, 
sacci  tumefactioni  aut  ulcerationi  antecedere , propriam  denique 
curai) di  rationem  postulare,  ex  eo  quod  supra  dictum  est  sequi- 
tur.  Accidit  autem  licet  rare,  ut  ductûs  ipsius  aut  a principio  aut 
per  contagionem  inflammati,  membrana  tumida  fiat  et  aliquan- 
tisper  canalem  obliteret,  dum  vero  rarius  fit  ut  adhærentibus 
unà  membranæ  parietibus,  omnino  ductus  obturetur:  canalis 
igitur,  infra  disteiisum  a purulenta  materie,  aut  jam  perforatum 
saccum , sæpissime  pervius  reperitur  ; quæ  quidem  assertio 
licet  omnium  fere  chirurgorum  opinioni  non  congruat,  nume- 
rosissimis  tamen  nititur  exemplis  ; quippe  nullus  fere  est  chi- 
rurgiâ  peritus  qui,  inciso  sacco  , specillum,  setonem  aut  canu- 
lam  in  ductum  intromittere,  paucis  casibus  exceptis,  facillimum 
esse,  observare  non  potuerit;  et  inde  certe  impedimen  tum  aut 
obstructionem  in  canali  existere  non  concludendum  est;  imo, 
plurimorum,  qui  rem  attente  perspexerunt , auctorum  opinione 
meam  fulcire  sententiam  liceret. 

Ergo  quotiescumque  de  fistulâ  laerymali  agitur,  adhibenda 
est  generalis  aut  interna  medendi  ratio,  quæ  pro  morbi  habitu 
et  causâ  nonnunquam  varietur.  De  hac  igitur  dicere  incipiendum 
est.  Præcipuam  antiphlogistica  tonica  aut  specifica  remedia  in 
bac  curandi  ratione  partem  habent. 


Si  acrior  fiierit  inflammatio  venæ  sectio  ipsa,  etiam  hirudines 
incirca  ægrotantes  partes  applicata,  pediluvia  irritantia,  alimen- 
torum  abstinentia,  laxativæ  potiones,  noiinunquam  vomitiva 
aut  purgantia  et  aliqiiaiido  etiam  vesicantia,  fomenta  emollien- 
tia,  vulgo  adliibenda,  et  hæc  quidem  a medico,  pro  morbidi  af- 
fectûs  intensione,  pro  viribus  et  habitu  ægrotantis  moderanda 
sunt. 

Hæc  simplicem  et  internam  medendi  rationem  prospéré  adhi- 
bitam  fréquenter  vidit  et  ipse  adhibuit  D.  Richond,  chirurgus 
Argentoracensis.  Apud  débilitâtes  ægros,  seu  ciim  chronica  esse 
videtur  inflammatio,  plurimum  profuerint  cincliona,  ferruginea 
médicamenta,  leviter  purgantia  et  in  cervice  positus  seto.  Hæc 
eadem  et  hygiènes  prescripta  non  frustra  fuerint,  si  apud  scrophu- 
losos  extiterit  affectus  ille,  quod  non  raro  evenit,  et  a Cl.  Riche- 
rand  et  Scemmering  nonnunquam  observatum  fuit.  Sæpe  videre 
fuit  exoriri  fistulas  apud  quosdam  venereâ  lue  affectos  •,  in  iis  via- 
rum  lacrymalium  mucosa  membrana  venereâ  afficitur  inflam- 
matione,  et  ex  mercurialibus  et  antiphlogisticis  si  vehementior 
fuerit  inflammatio , potissimum  constat  interna  medendi  ratio. 
Quibus  adhibitis  tumor  et  lacrymalis  fistula  celeriter  ad  sanatio- 
nem  pervenire  videas  Quod  sæpius  D.  Cullerier  aliique  obser- 
vavere. 

Huic  curationiquæ,  ut  plurimum  satis  est,  accessêre  quædam 
loco  applicata,  de  quibus  jamjam  futurus  est  .sermo,  fumigatio- 
nes  scilicet,  et  ex  medicamentis  frictiones,  compressio  in  tumo- 
rem  et  in  palpebras,  denique  instillata  in  lacum  lacrymalem  col- 
lyria. 

§ XXXIII. 

Fumigationes  emolliendo  idoneæ,  vel  aromaticæ,  per  narem 

subverso  infundibulo  dirigendæ  sunt:  banc  rationem  Louis  sua- 
det  in  chirurgicæ  Parisiensis  academiæ  annalibus,  affirmatque 
banc  sibi  prospéré  successisse,  et  nonnulli  bac  usos  esse  sibi  gra- 
tulantur.  Quodquidem  etsi  per  se  parvi  sit  momenti,  tamen 
plurimam  vim  babere  potest  cum  in  ternis  remediis,  in  minuenda 
lacrymalium  viarum  inflammatione ; et  successus  qui  inde  ef- 
fluxêre  opinioni  nostræ  plurimum  opitulantur. 

Ex  medicamentis  frictiones  quarum  vel  apud  Arabes  medicos 
origo  repetitur,  non  semper  inutiles  fuere  ; nimirum  probabile  est 
easinternæeurationi  fuisse  consociatas,  autexastringentibuscom* 
positas,  admotas  fuisse  cùm  atonicâ  quadam  extensione  saccus  la- 
boraret.  Cùm  autem  vebemens  inflammatio,  nos  ita  judicamus 
banc  esse  prorsus  abjiciendam  rationem,  utpote  quæ  inflamma- 
toria  symptomata  augere  posset,  in  cæteris  prorsus  inutilem. 

Compressionem  sacci  olim  adbibitam  et  a Fabricio  ab  Aqua- 
peridente,  dilandatam,  cujus  causâ,  plurima  excogitata  fuerant 
instrumenta;  raro  utilem,  sæpe  nocituram,  dixerimus. 

Frictiones  in  palpebrarum  libéra  margine  cum  catbæretico  un- 
guento,  auctores  babent,  et  illos  quidem  venerandos,  FVare  et 
Scarpa:  posterior  enim,  banc  rationem  prorsus  necessariam  ar- 
bitrabatur,  quippe  qui  judicaret  lacrymalis  fistulæ  causam  resi- 
dere  in  glandularum  Meibomianarum  affeetu,  cui  morbo  potis- 
simum  medebatur  unguento  Janini  aut  collyrio  vitriolico.  Licet 
ab  Scarpa  opinione  simus  alieni,  ob  eas  quas  supra  diximus  ratio- 
nes,  attamen  censemus  illud  vulgo  accidere  ut  palpebrarum 
margo  nonnunquam  eodem  affeetu  sit  contacta , quo  ductus  et 
lacrymalis  saccus,  et  ob  eam  rem  banc  ab  Scarpa  propositam  cu- 
randi  rationem  aliquando  præstare,  cùm  ille  peculiaris  casus  inci- 
derit  quem  cum  Beer  indiximus  cbronicæ  blennorbeæ  nomine. 
Re  ipsâ  non  tantum  médicamenta  astringentia  in  laborantes  pal- 

pebras  actionem  habent,  sed  etiam  pars  nonnulla  a punctis  la- 
crymalibus  hausta  et  in  saccum  lacrymalem  usque  transmissa  ibi 
quidquid  ad  curandum  valet,  efficit.  Eodem  assequendi  gratia 
prescripta  sunt  collyria  et  liquidorum  medicamentorum  in  la- 
eum  laerymalem  instillationes. 

Nisi  vero  gravis  quædam  aceesserit  inflammatio,  banc  puneta 
et  lacrymales  ductus  facultatem  retinent,  scilicet  in  proprias  vias 
lacrymas  asportandi,  et  eamdem  vim  habent  in  liquida,  si  per 
guttas  infusa  fuerint  pone  palpebras  et  ante  carunculam.  Quae 
ubi  animadversa  sunt,  naturalem  hanc  rationem  adhibuere  ut  in 
lacrymales  vias  liquida  médicamenta  infunderentur  quæ  in 
morbidos  earum  affectus  influèrent.  Illæ  autem  instillationes 
quarum  usus  apud  recentiores  tantum  in  meditationem  venit,  ex 
liquidis,  vulgo  plus  minusve  astringentibus  constant,  in  quibus 
plurimam  partem  sibi  vindicant  sales  mercurii.  Illud,  ut  recte 
adliibeantur,  postulant,  ut  primum  e sacco  leviter  compresso  eva- 
cuetur  omnis  mucus , etæger  cervice  paulis  per  inclinatâ , retror- 
sum  semirecumbat  et  medicamentum  per  guttas  in  lacum  lacry- 
malem instilletur.  Gui  curandi  rationi  sæpissime  accedunt  fric- 
tiones  illæ  palpebrarum,  de  quibus  mentio  facta  est.  Hoc  vero 
non  alias  convenire  quam  in  chronico  affectu  an  sit  necesse  di- 
cere  mihi  dubium.  Attamen,  statim  ut  prima  cessa verunt  symp- 
tomata,  queis  acris  denunciabatur  inflammatio,  ubi  puncta  et 
lacrymales  ductus  in  suum  quæque  statum  redire  incipiunt,  mul- 
tum  mihi  profectura  videretur  liquidi  cujusdam  mucilaginosi  in 
lacum  lacrymalem  instillatio.  Quibus  hoc  adjicere  debemus,  va- 
ria ilia  remedia  in  accessionis  locum  tantum  esse  adhibenda,  ne- 
que  unquam  internam  illam  curandi  rationem  quam  supra  de- 
scripsimus  esse  omittendam. 

Neque  ilia  quidem  quæ  supra  perpendimus  remedia  ad  hune 

usum  venêre  ut  aut  obstaculum  quoddam  in  canali  nasali,  aut 
obstructionem  delereiit,  ut  plurimum  cum  nonnullis  quæ  infra 
explicaturi  sumus  rationibus  congruunt  ; quæ  jamjam  exposi- 
turi  sumus  liæc  omnia  in  hune  quæ  in  lacrymarum  ductu  inesse 
præjudicatur  obstructionem,  convertuntur. 

§ XXXIV. 

Auctorem  fuisse  ferunt  Anel  ut  in  totum  viarum  lacrymaliura 
spatium  fièrent  injectiones  quod  et  ipse  executus  est,  quod  ta- 
men  apud  longe  antiquiores  factum  reperimus.  Quæ  injectiones 
adjuvari  soient  intromisso  primum  aureo  aut  argenteo  specillo 
et  tenuissimo  quidem,  cujus  altéra  pars  in  olivam  aut  obtusum 
quoddam  terminatur.  Tum  ægrotantem  oportet  in  sellâ  non 
multum  édita  considéré,  luei  quantum  fieri  potest  oppositum, 
capite  leviter  resupinato  quod  fulciat  minister,  et  adesse  chirur- 
gum  specillo  instructum  quod  dextrâ  tenebit  si  lævus  ægrotave- 
rit  oculus,  si  dexter  sinistré.  Tum  specilli  pars  altéra  quæ  obtusa 
est  in  lacrymale  punctum  superius  intromittitur,  et  per  varias 
canalis  ambages  dirigitur  in  saccum  et  canalem  nasalem  usque,  ut 
inde  quidquid  obstruit  deleatur.  Extrahitur  deinde  specillum, 
comprimitur  saceus  lacrymalis  ut  inde  mucus  omnis  effluat,  et 
cum  syringe  cujus  sypho  exilis  admodum,  deorsum  in  lacrymale 
punctum  inferius , immissus , transverse  reducitur  in  ductu  la- 
crymali  usque  ad  saeeum,  lenta  fit  injectio.  Quod  si  site  atque 
perite  injeetio  facta  fuerit,  plerumqueper  ejusdem  lateris  nasa- 
lem fossam  effluit;  fit  tamen  aliquando  ut  per  ipsum  punctum 
inferius  et  imo  per  punctum  superius  exundet.  Hoc  non  semel 
in  dies  fieri  profuerit.  Sin  autem  vehementi  inflammatione  labo- 
raverint  lacrymales  viæ,  non  sine  periculo  adhiberi  posse  credi- 

derim  ea  quæ  suasit  Anel^  cùm  sæpe  vel  specilli  vel  syringis  in- 
tromissis  etiam  ubi  res  minime  gravis  est,  dolorem  excitalura  sit 
ægrotanti  vix  tolerabilem.  Quod  si  reipsâ  obstructus  fuerit  diictus 
id  ægre  intelligi  potest  tantam  esse  vim  liquidi  quod  solilo  non 
juxta  canalis  axim  injicitur,  ut  obstacula  perrumpat  j et  ipsa  spe- 
cilli introductio,  præter  quam  quod  dolorem  irritât,  non  incom- 
modis  caret  : quod  vero  prosperos  exitus  habuerit  ilia  curandi  ra- 
tio, nullum  jam  dubium  est  quin  tune  adhibitum  fuerit,  cum 
infra  saccum  libéré  méat  canalis  aut  intus  leviter  tumefacta 
membrana  momento  tantum  lacrymas  retinet,  quod  obstacu- 
lum,  interna  medendi  ratio  aut  ipsum  tempus  pariter  evertissent. 
Si  quid  utilitatis  ex  injectionibus  percipi  posset,  non  aliter  id  fie- 
ret  quam  translatis  in  vias  lacrymales  topicis,  et  hoc  quidem,  si- 
cuti  jam  diximus,  alio  modo  perpetrari  potest. 

§ XXX.V. 

Non  enim  semper  per  puncta  et  lacrymales  ductus  fit  injectio 
ut  Anel  ferebat  sententia.  Auctor  fuit  Bianchi  ut  per  infe- 
riorem  ductus  nasalis  extremitatem  fieret,  quod  quidem  lon- 
gius  provexit  Laforest.  In  hoc  exsequendo  adhiberi  soient  par- 
vulæ  quædam  ex  métallo  , fistulæ  non  ab  iis  longe  dissimiles, 
quæ  in  vesicam  solito  immittuntur.  Sedeat  autem  æger  cervice 
retrorsum  inclinata , tum  chirurgus  in  fossas  nasales  specillum 
oblique immittet,  quod sive  dextrâ sivelævâ  tenebit,  pro coin  quo 
operandum  est  latere.  Cùm  vero  pone  processus  maxillaris  ra- 
dicem  perventum  est , quod  haud  difficilli  ab  extremo  intus  spe- 
cillo  percipi  poterit,  illud  leniter  eriget  ita  ut  minime  ab  externo 
pariete  declinet  unde  in  nasalem  ductum  et  in  lacrymalem  us- 
que  saccum  penetrare  licebit  Specillo  hac  ratione  directe  ut 

pars  exterior  deorsum  simul  et  introrsum  vergat.  Accommodatâ 
deinde  in  fistulam  syringe , in  lacrymales  vias  haud  difficulter  fit 
injectio. 

Non  tantum  liabuit  in  animo  Laforest  cum  in  ductum  nasa- 
lem  specillum  immitteret  ut  liquide  lacrymales  vias  respergeret, 
sed  etiam  illud  sibi  proposuit  ut  cum  iisdem  specillis,  ea  deleret 
quæ  lacrymarum  transitum  arcebant  et  canalem  ipsum  dilata- 
ret.  Hic  primum  dicendum  est  de  specillis  setonibusque  in  la- 
crymales vias  per  nativa  liorum  ductuum  foramina  immissis. 
Hoc  autem  si  intenditur  ut  cum  specillo  Laforest  sive  solido,  sive 
cavato,  dilatetur  canalis,  cùm  primum  intromissum  est  eo  quo 
supra  diximus  modo  et  ciim  facile  per  integram  sacci  lacrymalis 
cutem  digito  percipitur,  tum  in  hoc  ductu  majore  aut  minore 
intervalle  mansurum  relinquitur. 

Ille  vero  quem  adliibebat  Laforest  operandi  modus,  et  a quo 
nunc  omnes  descivere  chirurgi,  non  minimas  in  exequando  diffi- 
cultates  præbet.  Quæ  res  plerumque  oritur  ex  magnâ  illâ  varie- 
tate  quæ  in  nasalis  ductûs  inferiore  membranoso  ostio  animad- 
vertitur.  Quod  quidem  ostium  reipsâ  interdum  tantulum  est  ut 
in  ipso  cadavere,  postquam  fossæ  nasales  retrorsum  fuerunt 
’ abscissæ,  et  inferior  meatus  plane  in  aperto  est,  oculorum  aciem 
prorsus  effugiat,  etiam  cum  instrumente  illud  quærentibus.  Quæ 
vero  ex  obstructo  canali  proveniunt  obstacula,  ea  raro  admodum, 
ut  ad  id  tempus  non  merito  judicatum  est,  impediunt  quominus 
introducatur  instrumentum. 

Nobis  porro  Laforest  aut  Bianci  excogitatâ  illâ  operandi  ra- 
tione  nasalem  ductum  eodem  modo  voluisse  dilatare  videntur 
quo  fit  vesicæ  catheterismus,  et  canalis  uretliræ  dilatatio.  Et  hoc 
quidem  licet  aliquando  peccet  et  plerumque  comparantes  deci- 
piat,  tamen  ad  verum  ducere  poterat,  et  illud  dolendum  videtur 

illic  factum  fuisse  comparandi  finem.  Numquid  enim  cujusquam 
in  mentem  venit  omnes  vesicæ  catarrhales  affectus  in  dilatan- 
do  canali  curari?  et  urethræ  inflammationes  dilatantia  sibi  sem- 
per  poscere.  Inde  vero  semper  provenit  errer  quod  nasalem  duc-- 
tum  minime  transeant  lacrymæ,  quod  sine  dubio  ex  aliquâ  pa- 
rum  hue  usque  comperta  ratione  sed  profecto,  ut  quotidiano  usu 
demonstratur , non  ex  obliterato  canali  oritur.  Gui  erroris  causæ 
alia  accedere  videtur,  quod  videlicet,  factâ  operation e,  momenti 
quædam  sanatio  in  ægrotis  appareat;  illud  idem  incise  tantum 
sacco  plerumque  animadverti  potest. 

§ XXXVI. 

Per  setones  fit  aliquando  canalis  dilatatio , quod  primus 
omnium  Mejan  excogitasse  videtur.  Hoe  autem  Mejanianum 
excogitatum  ut  recte  adhiberi  possit,  necesse  est  chirurgus  in- 
structus  sit  specillo  ejusdem  figuræ,  ejusdem  crassitudinis,  et 
ejusdem  aut  etiam  paulo  majoris  longitudinis  quam  specillum 
Anelianum,  cujus  æque  pars  altéra  in  olivam  desinat,  altéra 
vero  multo  sit  tenuior,  et  sieut  acus  foramen  habeat  per  quod 
exilis  admodum  seta  transeat.  Cæterum  specillum  illud  non  secus 
ac  Anelianum  per  punctum  lacrymale  superius  indueitur,  et 
peragrato  omni  lacrymalium  viarum  S])atio  in  meatum  inferio- 
rem  usque  ad  nasalium  fossarum  planum  pénétrât.  Cùm  vero 
agitur  de  acu  per  narem  extrahendo,  ut  plurimum  adhiberi  solet, 
aut  speeillum  eaniculatum  uno  aut  pluribus  instructum  fora- 
minibus  quorum  in  unum  indueitur  acus  ut  extrahi  possit,  aut 
hamus  obtusus  quo  extremus  comprehenditur  acus,  inflectitur 
et  educitur,  aut  forceps  annulis  instruc tus,  qui  eamdem  implet 
vicem,  aut  instrumentum  illud  quod  vulgo  dieitur  palettes  de 
Cabanis. 

'Extracto  autem  extremo  acu,  acus  ipse  levi  tractu  viarum  la- 
crymalium  omne  spatium  percurrit,  et  inde  per  nasalem  fossam 
emittitur.  Sequens  vero  filum , simul  ac  extra  narem  prodiit 
quantum  uno  circiter  pollice,  ibi  abscinditur,  et  genæ  per  em- 
plastrum  quoddam  applicatur,  dum  pars  altéra  quæ  per  lacry- 
male punctum  superius  exiit,  ægrotantis  fronti  aut  etiam  pileo 
adhærere  cogitur.  Paucis  interjectis  diebus,  cùm  primum  subse- 
dit  inflammatio , tum  extremæ  deorsum  setæ  très  quatuorve  xi- 
lina  fila  medicamentis  illita  alligantur. 

Ex  quibus  filis  aliud  dependet  quo  retrahi  possint  quoties 
manusæ  grotantis  admovetur,  Extractâ  porro  setâ  quam  e puncto 
lacrymal!  superiore  prodire  diximus,  necessario  et  sursum  ex- 
trahitur  et  in  nasalem  duc  tum  subit  seto  eu  jus  dilatare  offi- 
cium  est.  Renovantur  et  augeri  soient  in  singulos  dies  xilina  fila. 
Huic  Mejaniano  excogitato  novus  adjectus  fuit  a Palucci  ope- 
randi  modus  5 qui  nempe  suasit  ut  specillo  parvula  quædam  au- 
rea  canula  ejusdem  Ipngitudinis  et  crassitudinis,  substitueretur, 
quâ  in  vias  lacrymales  et  in  nasalem  fossam  perduceretur  tenuis- 
simus  quidam  ex  intestine  funiculus,  quem  ipse  propellit  æger, 
aut  cùm  nares  emungit  aut  sternutat.  Sed  his  Palucci  adjectiscres- 
cunt  incommoda  et  difficultates  quæ  jam  Mejanianæ  ration!  sub- 
erant.  Ilia  nempe  æque  imperfecta  ac  eam  quam  suadebat  Lafo- 
rest,  non  minus  periculosa  quam  Aneliana,  nonnullas  præterea 
præbet  difficultates  quantumvis  site  et  perite  operetur  chirurgus 
et  etiamsi  liber  fuerit  meatus,  quæ  ex  magno  anatomicarum  varie- 
tatum  numéro,  aut  ex  morbido  affectu  proveniunt,  et  maximam 
in  ægrotante  patientiam,  et  immotam  constantiam  postulant. 
Præterea  filum  in  punctis  et  lacrymalibus  ductibus  remanens, 
sæpissime  acrem  in  his  partibus  gignit  irrita tionem. 

Serins  Mejanianum  filum  adhibendum  proposuit  Cabanis  ad 

inducendum  sursum  lentam  quamdam  fistulam  quo  dilataretur 
simul  canalis  et  irrigaretur;  sed  omiiino  neglecta  jacet  liæc  ope- 
randi  ratio. 

Setam  porro  quæ  juxta  Mejanianam  rationem  totum  lacryma- 
lium  viarum  perlustrat  spatium , excipere  possunt  quædam  xili- 
na  fila  quorum  in  dies  et  gradatim  augetur  numerus,  ita  ut  pariter 
punctum  superius  ductus  et  canalis  nasalis  distendantur.  Quod 
a Guet^in  Lugdunensi  propositum  omnes  mejanianæ  rationis  diffi- 
cultates  præfert  et  propria  quædam  incommoda;  nempe  non  raro 
evenit  ut  extensis  punctis  et  lacrymarum  ductibus,  in  facie  ery- 
sipelas  exoriatur,  quemadmodum  nosmet  animadvertimus. 

Hactenus  per  naturale  canalis  ostium  introducta  vidimus  ea 
quæ  ad  dilatandum  erant  idonea , ciim  vero  res  parum  prospéré 
cessisset,  non  ad  morbi  naturam,  sed  ad  operandi  rationem  rela- 
tam  fuisse  causam  probabile  est.  Alia  igitur  quærenda  fuit  ca- 
nalis dilatandi  ratio,  cujus  obstructio  morbi  causa  esse  videbatur, 
et  tum  facto  extrinseeus  vulnere  introducta  sunt  ea  quæ  ad  dila- 
tandum fuerant  comparata, 

§ XXXVII. 

Ilia  autem  methodus  auctorem  simul  et  primum  executorem 
habuit  J.~L.  Petit;  sedet  æger  capite  ad  pectus  administri  appli- 
cato,  palpebræ  leviter  ad  tempora  retrahuntur,  ita  ut  orbicula- 
ris  musculi  tendo  paulisper  emineat;  tum  inciditur  in  dimidia 
lunæ  formam  cutis  sex  linearum  spatio,  ante  partem  sacci  lacry- 
malis  inferiorem  ; dein  exigua  cultelli  lamina  in  ipsum  canalem 
immergitur,  et  statim  caniculato  specillo  excipitur,  quo  adju- 
vante aperitur  canalis,  et  cujus  in  locum  cui  cereola  brevi  sub- 
stituitur  quæ  in  dies  mutata  illic  remanet  donec  in  naturalem 
viam  lacrymæ  redirint. 

Ad  hanc  methodiim  plurima  accesserunt  quæ  eam  corrigèrent 
et  perficerent.  Primum  ciim  major  videretur  incisio  minor  facta 
est,  deinde  ne  paries  posterior  lacrymalis  sacci  læderetiir,  intro- 
ducendiim  proposuit  Monro,  per  lacrymale  punctum  inferius, 
parvulus  cathéter  quo  sublevandum  curabat  sacci  anteriorem 
parietem  et  per  quod  dirigeretur  cultelli  lamina,  hoc  modo  facta 
incisio,  deinde  in  majus  deorsum  sursum  que  adducebatur. 

In  peculiari  quodam  casu  cum  exteriorem  sacci  incisionem  ut 
a Petit  factitatum  fuerat  operari  non  posset;  Pouteau  lacrymalem 
saccum  intra  palpebras  patefecit  et  deinde  immisso  specillo  du- 
ctum  facile  pervium  fecit,  et  convaluit  æger. 

Chirurgus  Genevensis  Jurine  nomine  ad  saccum  lacrymalem 
aperiendum  et  ad  reliquam  operationem  uno  tantum  instru- 
mento  utebatur.  Hoc  autem  instrumentum  nihil  aliud  erat  nisi 
canula  cujus  ambitus  et  curvatura  cùm  nasalis  ductûs  ambitu 
et  curvatura  congruebant.  Instructa  porro  erat  hæc  canula  al- 
téra parte  aculeo  triquetro  et  non  procul  hinc  oblongo  perfossa 
foramine  et  parte  alterâ  aperta  et  duabus  parvulis  aliis  munita 
ne  inter  digitos  versaretur.  Immissâ  autem  hâc  canulâ  per  ante- 
riorem sacci  lacrymalis  parietem,  usque  ad  inferius  canalis  os- 
tium, tune  per  ejus  cavum  inducitur  aureum  elasticum  filum. 
cujus  pars  inferior  in  olivam  terminatur  -,  altéra  sicut  acus  per- 
foratur  : hoc  vero  aeûs  elasticæ  officium  est  ut  adjuvante  filo 
in  canalem  ductum  dilatantia  immittantur. 

Hos  accepit  modos  J.  L.  Petit  methodus,  in  iis  quæ  ad  sacci 
incisionem  pertinent.  Neque  illud  omittendum , satis  visum  fuisse 
Louis,  Monro  et  Scarpa  incisum  lacrymalem  saccum  pulvillis  ex 
linteis  carptis  replere  quos  idoneis  quibusdam  topicis  illeverant, 
ciim  probe  scirent  ductum  nasalem  tantum  esse  ingurgitatum 
siquidem  ex  compresse  tumore  purulenta  materies  per  narem 
fflueret. 

Hanc  sacci  incisionem  ad  aperiendum  caiialein  sive  specillo 
communi  quod  seraper  et  quidem  facile  introduci  potest,  sive 
acuto  specillo,  sive  acu,  plerique  chirurgi  usi  sunt.  Hæc  quoque 
adliibita  fuit  incisio  quâ  sursum  aut  deorsum  dilatantia  immit- 
terentur,  aut  tubuli  ponerentur  permanentes. 

§ XXXVIII. 

P 

Ad  canalem  dilatanduni  Petit  cereolâ  emplasticâ  utebatur.  II- 
lius  in  locum  funiculo  ex  intestine,  specillo  plumbeo,  argenteo 
simpliciautduplici,  et  variis  liujus  generis  rationibus  quæ  lacry- 
marum  habitæ  sunt  ductores,  postea  chirurgi  usi  sunt.  Quæ  om- 
nia  ciim  facillime  deorsum  intromittantur  et  quæ  intus  vulneris 
oram  vertant , potius  visum  est  adhibere  setones  vel  turundas 
sursum  filo  rétracta. 

Monro  esse  primus  videtur  cujus  in  mentem  hæc  Encheiresis 
venerit.  Primus  Lecat  hanc,  homine  vivente,  adhibuit.  Ad  fllum 
in  tromittendum  cereolâ  tenuissimâ  sursum  introductam  et  per  na- 
rem  extractam  utebatur,  et  tamen  setonem  ab  cantho  ad  narem  tra- 
hebat.  Desault  videtur  primus  setonem  a nare  ad  canthum  traxisse 
ad  id  faciendum,  canali  ductui  per  tubulum  in  narem  inserebat 
filum  quod  æger  mungendo  ejiciebat.  Pamard  et  Giraud  hoc 
filum  per  tubulum  nasalem  et  narem  introduxerant  adjuvante 
acu  elasticâ  quæ  elaterio  chalybeo  constabat. 

Cùm  sæpe  fistula  redeat,  qui  censuerunt  illius  causaiii  esse 
nasalis  ductûs  angustiam , ne  rursus  angustetur,  utque  via  facilis 
lacrymis  pateat,  nasali  ductu  permanentem  tubulum  inseruerunt. 
Foubert,  Pellier^  apud  nos  hâc  rationeusi  sunt.  FFathen^  B.  Bell, 
apud  anglos  suaserunt  ut  ilia  adhibeatur,  ipsique  illam  adhibue- 
runt.  D.  Dupuytren  hanc  veluti  præstantiorem  habet.  Qui  primun 

adhibiti  fuerunt  tubuli  breviores  aut  tenuiores  erant  quam  ut 
canali  ductui  remanere  possent.  D.  Diipuytren  illos  effici  jussit, 
ita  ut  sponte  sua  loco  mutari  facile  nequeant. 

Petitiana  methodus  ad  fere  omnes  casus  ab  omnibus  fere  clii- 
rurgis  adhibita  fuit.  Monro,  Pouteau  et  Jiirine  varies  hauc  metlio- 
dum  agendi  modos  in  sacco  iucidendo  inutiles  vel  nocuos  clii- 
rurgi  non  secuti  sunt.  Hoc  solo,  usi  sunt  temperamento  scilicet 
quod  incisionem  imminuerent,  ethujus  modi  utilitas  etiam  indu- 
bium  revocari  potest  præsertim  in  casibus  quibus  inflammatorius 
luinor  aperiendus  est. 

Cereolæ,  setones,  turundæ  ad  canalem  plerumque  non  coarc- 
tatum  dilatandum  adîiibitæ,  idoneæ  sunt  potius  rationes  ad  exci- 
tandam  inflainmationem  traumaticam  et  legitimam  pro  inflam- 
matione  morbidâ,  et  ad  topica  sacco  et  canali  inferenda.  Si  reipsâ 
canalis  dilatandus  esset  liæ  rationes  idoneæ  forent  ad  minuendam 
membranæ  inflammatoriam  tumefactionem,  sed  per  aliquod  tem- 
pus  tantum  in  permanentem  coarctationem  forsan  vim  haberent. 
Nostrâ  quidem  sententiâ,  corpora  hæc  dilatatoria  sursum  aut  deor- 
sum  intromittantur,  parvi  refert.  Etquamvis,  immerito  quidem , 
deorsum  intromissio  non  vulneris  oram  intus  vertere  nocive  vi- 
deatur,  hæc  res  parvi  momenti  sane  omnino  compensatur  quod 
difficillimum  sit  in  principio  filum  per  totum  canalem  immit- 
tere. 

In  1 arissimis  casibus  quibus  morbum  comitatur  vel  aiiget  ca- 
nalis permanens  coarcîatio  quâ  facile  agnosci  potest  cereoîâ 
elasticâ  et  obtusâ  non  parvi  quidem  diametri  canalem  ten- 
tando,  intromissio  permanentis  tubi  post  dilatationem  liaberi 
potest  ratio  efficacissima  quâ  coarctatio  illiusque  effectus  debel- 
lentur.  Née  ideo  promiscue  hæc  ratio  adhibenda  est,  nec  eâ  sane 
ntendum  est  in  casibus  quibus  vias  lacrymales  tantum  irritarct. 

Etenim  videre  fuithos  tubulos  post  breve  tempus  iiiflammatio- 
nem  ita  excitavisse  ut  eos  extraherenesse  fiierit  ; tjuidam  contra 
decem,  vigenti,  et  amplius  annos  eodem  loco,  insciis  fere  ægrotis, 
remanserant. 

§ XXXIX. 

Anatomicâ  tantum  illarum  partium,  et  pathologicâ  morbi 
cognitione  ad  vias  lacrymales  in  pristinum  statum  restituendas 
indueti  fuerunt.  Veteres,  contra,  Paulus  Ægineta,  Ætius,  et  eæ- 
teri,  adurendo  et  temere,  fistulam,  saccum  et  os  laerymale  per- 
forando  nonnunquam  tamen  ægros  sanabant,  duplexque  tune 
lacrymis  via  remanere  debebat,  scilicet  ductus  nasalis,  novaque 
via  per  parietem  internum  aperta.  Quæ  methodus,  cum  raro 
prospéré  cedere  deberet,  in  desuetudinem  venerat,  sed  FPol- 
hoouse,  postquam,  ut  feeit  subinde  Petit  ineidisset  sacci  laeryma- 
lis  partem  anteriorem,  os  lacrymale  aeuto  instrumente  perfo ra- 
vit, ut  in  meatum  nasalem  medium  perveniret,  ibique  tubu- 
lum  inseruit  métallo  confectupi.  Hune  ossis  lacrymalis  perfo- 
randi  modum  posteà  secuti  sunt  Monro,  Pellier  ; liâc  iisus  est 
Lamorier  eurn  forcipe  scissorio  qui  multurn  nocebat,  sed  quo, 
ut  perforatione , factum  ostium  non  liiare  debebat.  Lecat , 
Maître-  Jean , St.-Yves,  adustionem  ferri  eandentis,  quâ  usus 
multâ  cum  arte  clams  Scarpa,  perforation} s loco  substituerunt. 
Joannis  Hunter  in  mentem  venit  ostium  hians  facere,  partem 
parietis  interni  eanaiis  auferendo  per  tubulum  cujus  ora  secat. 
Quem  sacco  ineiso  intromittebat  dum  corneâ  laminâ  in  nare  in- 
tromissâ  nitebatur.  Ne  os  durius  resisteret,  Lugdunensis  cliirur- 
gus  in  locum  tubuli  Hunteriani  parvulum  trepanum  proposuit. 


( 38  ) 

Ut  ostium  parietis  interni  largius  fiat,  aiit  largum  remaneat 
deorsum  cereolæ  intromittuntur,  sursum  turundæ,  vel  perma- 
nentes tubuli,  limbo  authamulo  instructi  ut  in  naremnon  cadant. 

Cum  ægrotus  secundum  banc  metliodum  et  simplici  perfo- 
ratione  quæ  tribus  mensibus  turundâ  dilatata  fuerat,  tractatus 
fuisset,etpost  sanatio  nem  aliomorbo  quatuor  elapsis  annis  periis- 
set,  Prof.  Boyer  sacci  lacrymalis  parietem  internum  invenit  largo 
perforatum  ostio  per  quod  lacrymæ  in  fossâ  nasali  excipiebantur. 

Hæc  methodus  quâ  via  nova  per  artem  aperitur  naturali  non 
anteponenda  est  metliodo,  nisi  cum  canalis  osseus  obliteratur. 
Processus  in  hâcce  methodo  præstantior  esse  videtur  perfora  tio 
candentis  ferri  ope,  etostii  permansio,  cessatâ  inflammatione,  per 
specillum  pJumbeum  curvatum,  altero  ramo  in  nare,  alteroque 
in  initio  canalis  nasalis  inducto. 

§ XL. 

Ex  omnibus  prædictis  concludendum  : 

1°  Morbos  lacrymalium  fistularum  nomine  désignâtes,  ductûs 
lacrymalis  oculo  nasalis  esse  inflammationem,  quam  nunquam 
anteit,  raro  comitatur,  vel  sequitur  permanens  ductûs  coarctatio; 

2°.  Methodos  tlierapeuticas  adversus  banc  inflammationem 
quæ  cæterorum  affectuum  causa  est  et  origo,  præcipue  esse  diri- 
gendas  ^ 

3“  In  casibus  raris  quibus  permanens  existit  ductûs  coarctatio, 
petitiana  adbibenda  est  methodus,  cum  tubo  metallico  perma- 
nente, si  membraneus  tantum  coarctatur  canalis;  si  contra  os- 
seus , methodo  wolhousiatia  utendum  est , cum  specillo  metallico 
permanente; 

4°  Déni  que  ergo,  prœstantiores  in  curandâ  fistulâ  lacrymali  me- 
thodos  processuscjue  esse  : in  omnibus  casibus,  curationem  internam 
et  generalem  sœpissime  solam  et  cum  eâ,  aliquoties  pro  casibus  va- 
riis,  seu  petitianam  cum  tubo,  seu  wolhousianam  cum  specillo,  me- 
thodum. 


FINIS. 

EXPLICATIO  TABULÆ 


Hæc  figura  monstrat  oculum  et  musculum  orbicularem , a postica  parte  visos. 
A Orbita. 

B Globus  oculi  exorbitâ  remotus. 

C Musculus  orbicularis. 

D.  Orbicularis  musculi  pars  post  lacrymalis,  etc.,  seu  musculus  Hermeria- 
nus.  — de  quo  §....  dicitur. 

dd  Fasciculi  ejusdem  musculi  ad  tarsos  euntis. 

